ՀՀ ԱՐԱԳԱԾՈՏՆԻ ՄԱՐԶՊԵՏ ՍԵՐԳԵՅ ՄՈՎՍԻՍՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ԵՐԻՏԱՍԱՐԴՈՒԹՅԱՆ ՄԻՋԱԶԳԱՅԻՆ ՕՐՎԱ ԱՌԹԻՎ 12.08.2024Թ

Ֆանտաստիկ ու ստեղծարար գաղափարները ծնվում են երիտասարդությունից

Սիրելի՛ երիտասարդներ,

այսօր նշվում է Երիտասարդության միջազգային օրը, ինչը հիանալի առիթ է ինձ համար՝ վերստին արտահայտելու իմ հիացմունքն ու հավատը մեր պետության երիտասարդության հանդեպ։

Սեփական փորձից վստահ կարող եմ ասել, որ երիտասարդ հասակում ենք մենք առավելապես ներշնչվում ու լցվում կյանքով, մտածում, պրպտում, ստեղծագործում ու վառվում նոր գաղափարներ իրագործելու ցանկությամբ։ Եվ պատահական չէ, որ ֆանտաստիկ ու ստեղծարար գաղափարները ծնվում են երիտասարդությունից։

Մաղթում եմ, որ ձեր երիտասարդական ավյունը լավագույն կերպով ի սպաս դնեք մեր պետությունն առաջանցիկ տեմպով զարգացնելու վեհ գործին։

Ես վստահում եմ մեր երիտասարդությանն ու հավատում նրա ստեղծարար ուժին։

Սիրելի՛ երիտասարդներ, շնորհավորում եմ Երիտասարդության միջազգային օրվա առիթով, բարին ձեզ հետ․․․

ՀՀ ԱՐԱԳԱԾՈՏՆԻ ՄԱՐԶՊԵՏ ՍԵՐԳԵՅ ՄՈՎՍԻՍՅԱՆ